text: Dansk verdensfirma indtager nu også Danmark
  21 september 2016 kl. 15.41
  Jakobsens Bakery i Hedensted har siden 1985 kun eksporteret deres meget kendte småkager, men nu skal de danske hylder også indtages.
  
  Hver dag bages der 10 millioner småkager på Jacobsens Bakery i Hedensted. Når de er færdige bliver de sendt til bl.a Asien og USA.
  Her til lands har vi måttet vi kigge langt efter kagerne - men ikke ret meget længere.
  Virksomheden har nemlig for nylig investeret i et anlæg til 19 millioner kroner,  så de nu også kan lave småkager til Danmark og Nordeuropa. 
  Det bliver stortset de samme kager vi skal spise, men danskerne vil ikke få den samme indpakning som i resten af verden.  
  I Udlandet sælges småkagerne i runde farvestrålende metaldåser, i Danmark vil kagerne blive sogt i folieindpakning.   
  Den nye produktion vil afføde 15 nye arbejdspladser hen over de næste måneder og mulighed for også at fastholde medarbejdere  i produktionen udenfor højsæsonnen.
  Derudover forventer Jacobsens Bakery også en større og mærkbar omsætning.
  Allerede om 14 dage satser fabrikken på, at deres småkager kan findes på de danske hylder.
  
  